പത്തനാപുരത്ത് ബൈപാസ് പരിഗണയില്: മന്ത്രി പത്തനാപുരം: പത്തനാപുരത്ത് ബൈപാസ് പരിഗണയിലെന്ന് ധനകാര്യ വകുപ്പ് മന്ത്രി കെ എന് ബാലഗോപാല്. പത്തനാപുരം സര്വീസ് സഹകരണ ബാങ്ക് ഹെഡ് ഓഫീസ് ശാഖയുടെ ഉദ്ഘാടനം നിര്വഹിച്ചു പ്രസംഗിക്കുകയായിരുന്നു മന്ത്രി. ഇന്ത്യയിലെ പൊതുമേഖല സ്ഥാപനങ്ങളെ സ്വകാര്യവത്കരിക്കുകയായിരുന്നു കേന്ദ്ര ഗവണ്മെന്റ്. ഇന്ത്യയില് ഏറ്റവും വലിയ സഹകരണ പ്രസ്ഥാനം കേരളത്തിന്റേതാണ്. കേരളത്തില് ഏറ്റവും കൂടുതല് സഹായം നേരിട്ട് ജനങ്ങളില് എത്തിക്കുന്നത് സഹകരണ പ്രസ്ഥാനം വഴിയാണ്. എന്നാല് സഹകണ പ്രസ്ഥാനങ്ങളെ തകര്ക്കാന് കേന്ദ്രം ശ്രമിക്കുന്നുവെന്നും മന്ത്രി പറഞ്ഞു. യോഗത്തില് കെ ബി ഗണേഷ് കുമാര് എം എല് എ അധ്യക്ഷനായി. അംഗസമാശ്വാസഫണ്ട് സംസ്ഥാന സഹകരണ യുണിയന് ഭരണ സമിതിയംഗം കെ രാജഗോപാല് വിതരണം ചെയ്തു. ബാങ്ക് സെക്രട്ടറി ഐ അബ്ദുല് സലാം റിപ്പോര്ട്ട് അവതരിപ്പിച്ചു. ബാങ്ക് പ്രസിഡന്റ് ബിനു ഡാനിയേല്, ബി അജയകുമാര്, എന് ജഗദീശന്, സുനിത രാജേഷ്, എസ് തുളസി, എം മീരാ പിള്ള, എച്ച്. നെജീബ് മുഹമ്മദ്, എ ബി അന്സാര്, ജിയാസുദീന്, എസ് ഷാജി, കെ ദിലീപ് കുമാര് ജനപ്രതിനിധികള്, ബാങ്ക് ഭരണസമിതി അംഗങ്ങള് എന്നിവര് പ്രസംഗിച്ചു.